'TO JE TEMELJ DISKRIMINACIJE'

Udruga Protagora, Udruga LiberOs, Ateisti i agnostici Hrvatske, te ostale Inicijative i građanke i građani okupljeni u Inicijativi Pokret za sekularnu Hrvatsku organizirali su prosvjedni skup "Raskid!

U Zagrebu je blizu središnjeg trga održan prosvjedni skup pod nazivom "Raskid, protiv Vatikanskih ugovora", za koje smatraju - da negiraju odredbu Ustava, kojom su vjerske zajednice odvojene od države.

Organizator prosvjeda je inicijativa "Pokret za sekularnu Hrvatsku". Poručili su da ne žele nastavak netransparentnog financiranja crkvenih institucija iz državnog proračuna, da ne žele obrazovanje u službi religijske indoktrinacije, zaštitu svećeničke pedofilije te diskriminaciju građana utemeljenu na crkvenom svjetonazoru.

"Ti ugovori prije svega predstavljaju ogroman financijski teret za sve građane, predstavljaju temelj diskriminacije u školskom sustavu u smislu zaštite od kaznenog progona u smislu izuzetka od oporezivanja - što je nepravedno, protuustavno i protivno je načelu jednakosti pred zakonom", poručio je između ostalog Alan Sorić iz udruge Protagora.

"Vjernici trebaju znati da im nisu problem oni koji ne vjeruju ili vjeruju drukčije. Problem je struktura koja generira bijes ljudi koji vide da se ogromni novci i zakonske privilegije zlorabe - uz vrijeđanje ljudi koji ne žive po njihovim pravilima", kazala je Marijana Bijelić iz udruge Protagora.

Predsjednica stranke Pametno Marijana Puljak poručila je kako je tekovina svih liberalnih demokracija - garancija za razvoj modernih društava. "Ovakvi ugovori sa Svetom stolicom ugrožavaju sekularnost", dodala je, a piše HRT.